CELEX: 62015TN0480
Language: hu
Date: 2015-08-19 00:00:00
Title: T-480/15. sz. ügy: 2015. augusztus 19-én benyújtott kereset – KZ és társai kontra Bizottság

12.10.2015   
            
            
               HU
            
            
               Az Európai Unió Hivatalos Lapja
            
            
               C 337/39
            
         2015. augusztus 19-én benyújtott kereset – KZ és társai kontra Bizottság
   (T-480/15. sz. ügy)
   (2015/C 337/44)
   Az eljárás nyelve: lengyel
   
      Felek
   
   
      Felperesek: KZ (Lengyelország), LA (Lengyelország), LB (Ausztria), LC (Ausztria) (képviselők: S. Dudzik és J. Budzik ügyvédek)
   
      Alperes: Európai Bizottság
   
      Kérelmek
   
   A felperesek azt kérik, hogy a Törvényszék:
   
               —
            
            
               semmisítse meg az Európai Bizottság AT.39864 – BASF ügyben 2015. június 19-én hozott C(2015) 4284 final határozatát, amely a 77[3]/2004 rendelet (1) 7. cikkének (2) bekezdése alapján elutasította a panaszukat;
            
         
               —
            
            
               a Bizottságot kötelezze az eljárás költségeinek viselésére.
            
         
      Jogalapok és fontosabb érvek
   
   Keresetük alátámasztása érdekében a felperesek két jogalapra hivatkoznak.
   
               1.
            
            
               Első jogalap: a hatékony jogvédelem alapelvének és a tényleges jogorvoslathoz való jognak a megsértése
               
                           —
                        
                        
                           A Bizottság megsértette a felperesek hatékony jogvédelemhez és tényleges jogorvoslathoz való jogát azáltal, hogy olyan helyzetben, amely az EUMSZ 101. cikknek és az EUMSZ 102. cikknek a felperesek hátrányára történő megsértését eredményezte, a 773/2004/EK rendelet 7. cikkének (2) bekezdése alapján elutasította a felperesek által benyújtott panaszt, jóllehet a hatáskörrel rendelkező nemzeti versenyhatóság azon az alapon nem indíthatott versenyfelügyeleti eljárást, hogy az eljárásoknak a versenyjogi jogsértések miatt történő megindítására a nemzeti jogszabályokban előírt határidő lejárt, a felpereseknek pedig arra sem volt lehetőségük, hogy nemzeti bíróság előtti keresetindítás révén elérjék a kártérítésre vonatkozó tényleges vizsgálat lefolytatását.
                        
                     
         
               2.
            
            
               Az EUSZ 17. cikk (1) bekezdésének második mondatával, a 773/2004 rendelet 7. cikkének (2) bekezdésével, valamint az 1/2003/EK tanácsi rendelet (2) 7. cikkének (1) és (2) bekezdésével összefüggésben értelmezett EUMSZ 101. cikk és EUMSZ 102. cikk megsértése
               
                           —
                        
                        
                           A felperesek szerint a Bizottság nyilvánvaló mérlegelési hibát követett el, amikor abból indult ki, hogy a felperesek kérelme alapján indított ügyben európai uniós érdekkel nem igazolható az eljárás lefolytatása.
                        
                     
                           —
                        
                        
                           A Bizottság azáltal, hogy elutasította a felperesek panaszát, továbbá megtagadta az eljárás lefolytatását azon megalapozatlan feltételezés alapján, hogy a Törvényszék által a T-111/96. sz., ITT Promedia NV kontra Bizottság ügyben 1998. július 17-én hozott ítéletben az EUMSZ 101. cikk megsértése megállapításának alapjául meghatározott feltételek nem alkalmazhatók a büntető- vagy közigazgatási eljárással való visszaélés esetén, megsértette az EUMSZ 101. cikk és az EUMSZ 102. cikk hatékony érvényesülésének (effet utile) elvét.
                        
                     
         
      (1)  A Bizottság által az EK-Szerződés 81. és 82. cikke alapján folytatott eljárásokról szóló, 2004. április 7-i 773/2004/EK bizottsági rendelet (HL L 123., 18. o.; magyar nyelvű különkiadás 8. fejezet, 3. kötet, 81. o.).
   
      (2)  A Szerződés 81. és 82. cikkében meghatározott versenyszabályok végrehajtásáról szóló, 2002. december 16-i 1/2003/EK tanácsi rendelet (HL L 1., 1. o.; magyar nyelvű különkiadás 8. fejezet, 2. kötet, 205. o.).